Portofino

**Portofino** je obec v provincii Genova, v talianskom regióne Ligúria. Leží v severozápadnej časti Talianska, v Janovskom zálive, na pobreží Ligúrskeho mora. Je súčasťou Talianskej riviéry, respektíve jej východnej časti Riviéry di Levante. Nachádza sa približne  juhovýchodne od Janova, na východnej strane rovnomenného polostrova Portofino (ktorý je prírodnou rezerváciou). Je to turisticky obľúbená destinácia.

## Dejiny
Plínius starší zmieňuje založenie obce, pôvodne s názvom *Portus Delphini*, v období Rímskeho cisárstva. Dôvodom názvu (*delfíni prístav*) bolo zrejme veľké množstvo delfínov v miestnom *Zálive Tigullio*. Ďalšia zmienka o Portofine je z roku 986, v súvislosti s opátstvom San Fruttuoso (leží  západne od Portofina). V roku 1171 sa Portofino dostalo spoločne s vedľajším mestom Santa Margherita Ligure pod správu mesta Rapallo. Po roku 1229 sa obec stala súčasťou Janovskej republiky. V roku 1409 bola obec predaná florentskej republike, ale neskôr bola vrátená. V 15. storočí bolo Portofino v správe rodín Fieschi, Doria a ďalších. V roku 1815 sa stalo súčasťou Sardínskeho kráľovstva a v roku 1861 Talianskeho kráľovstva. Na konci 19. storočia sa Portofino stalo obľúbeným miestom pre britskú aristokraciu. Od roku 1950 je hlavným zdrojom obživy miestnych obyvateľov turistický ruch, ktorý nahradil rybolov.

## Obec
Nad mestom sa týči hrad *Castello Brown*, ktorý bol postavený Janovčanmi v druhej polovici 16. storočia s cieľom brániť záliv. Západne od hradu sa nachádza kostol *San Giorgio*, založený v roku 1154, neskôr barokovo upravený. Nižšie, v chránenom prístave, je najvýznamnejšou stavbou románsky *kostol San Martino* z 12. storočia, dokončený v roku 1548. V domoch pozdĺž pobrežia možno nájsť rad luxusných obchodov.

Výhľad do okolia je z výbežku *Punta del Capo*. Najvyšším bodom polostrova je vrchol Monte Portofino s nadmorskou výškou   severozápadne od Portofina leží opátstvo *San Fruttuoso*.

## Krajiny Portofina namalované Giuseppem Amisanim
Najvýznamnejším maliarom Portofina bol Giuseppe Amisani, známy ako “Maliar kráľov”, ktorému Portofino venovalo prechádzku pozdĺž nábrežnej promenády, “prechádzku Amisaniho”. Keď prejdete cez Bocche a nasledujete hlavnú cestu k Portofino Mare, v určitom bode trasy môžete vidieť, vtesanú do betónu, mramorovú dosku s nápisom: “Tu sa krása sveta naposledy usmiala”. Giuseppe Amisani trávil čas na tomto mieste v roku 1941 a často maľoval vonku.


Giuseppe Amisani, Spiaggia a Portofino, Olio spatolato su tavola, 64 x 46,5.jpg
Giuseppe Amisani, the painter of the Kings, Portofino.jpg|
Giuseppe Amisani, Andando a Portofino.jpg
Giuseppe Amisani, Scorcio di Portofino.jpg
Giuseppe Amisani, the painter of the Kings, Morning in Portofino.jpg
Giuseppe Amisani, the painter of the Kings, View of Portofino.jpg
Giuseppe Amisani, the painter of the Kings (1881-1941) Veduta di Portofino.jpg
Giuseppe Amisani, Spiaggia di Paraggi a Portofino, olio su faesite, 19.5x26.5 cm.jpg
Giuseppe Amisani, Quiete a Portofino.jpg


## Galéria

Súbor:Portofino-castello Brown2.jpg|Castello Brown
Súbor:Portofino-chiesa san Martino4.jpg|San Martino
Súbor:Portofino-chiesa san Giorgio.jpg|kostol San Giorgio
Súbor:Portofino 596.JPG|domy v prístave


## Iné projekty

## Zdroj

Kategória:Obce v Taliansku